**Hajdúszoboszló Város Önkormányzata Képviselő-testületének**

**5/2020. (II. 20.) önkormányzati rendelete**

**szociális, gyermekvédelmi ellátások módosításáról**

Hajdúszoboszló Város Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény (továbbiakban: Szt) 62. § (2) bekezdésében és a 92. § (1)-(2) bekezdéseiben és a 132. § (4) bekezdésének d) pontjában foglalt, valamint a gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. §, 94. § (1) bekezdésében, 131. §, 147. §-ában, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában foglalt feladatkörében eljárva, az önkormányzat szervezeti és működési szabályzatról szóló 18/2019. (XI. 07.) önkormányzati rendelet 17. § (2) bekezdésében biztosított véleményezési jogkörében eljáró Hajdúszoboszló Város Önkormányzata Képviselő-testületének Szociális és Egészségügyi Bizottsága egyetértésével, valamint a (3) bekezdése alapján jogi szempontból a Jogi, Igazgatási és Ügyrendi Bizottság egyetértésével, a rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008. (IX. 18.)önkormányzati rendelet, a személyes gondoskodást nyújtó szociális ellátásokról szóló 8/2014. (IV. 24.) önkormányzati rendelet, továbbá a szociális igazgatásról és a szociális ellátásokról szóló 8/2015. (II. 19.) számú önkormányzati rendelet módosítása tárgyában a következőket rendeli el:

**I. Fejezet**

**1. §**

A személyes gondoskodást nyújtó szociális ellátásokról szóló 8/2014. (IV. 24.) önkormányzati rendelet (továbbiakban: R.1.) 2/A. számú mellékletének helyébe jelen rendelet 1. számú melléklete lép.

**2. §**

A R.1. 2/B. számú mellékletének helyébe jelen rendelet 2. számú melléklete lép.

**II. Fejezet**

**3. §**

A rendkívüli gyermekvédelmi támogatásokról és a személyes gondoskodás keretében tartozó gyermekjóléti alapellátásokról szóló 19/2008. (IX. 18.) számú önkormányzati rendelet (továbbiakban: R.2.) 3. § (1) bekezdés d) pontjának szövege az alábbiakra módosul:

*„d) jóváhagyja a Szociális és Egészségügyi Bizottsággal együttesen az intézmények Szervezeti és Működési Szabályzatát,”*

**4. §**

R.2. 3. § (2) bekezdése helyébe a következő rendelkezés lép:

*„A Szociális és Egészségügyi Bizottság (továbbiakban: Bizottság) átruházott hatáskörben”*

**5. §**

R.2. 4. § (8) bekezdés b) pontjának szövege helyébe a következő rendelkezés lép:

*„7. § - kivéve a 7. § (5) bekezdést, 8. §, 8/A. §, 8/B. § esetében a polgármester dönt, valamint e rendelet végrehajtása érdekében egyedi megállapodásokat köt”.*

**6. §**

R.2. 5. § szövege helyébe a következő rendelkezés lép:

*A jövedelem számításának és igazolásának módja*

*„(1) A jövedelem megállapításánál a szociális igazgatásról és szociális ellátásokról szóló 1993.évi III. tv (továbbiakban: Szt.) szerinti jövedelmeket kell figyelembe venni. A havonta rendszeresen mérhető jövedelmeknél a kérelem benyújtását megelőző 1 hónap havi jövedelmét, egyéb jövedelmeknél a kérelem beadását megelőző 12 hónapban szerzett jövedelem 1/12-ed részét kell figyelembe venni. Ettől eltérni csak akkor lehet, ha jövedelmi viszonyokban igazolható ok miatt tartós romlás vélelmezhető.*

*(2) E rendelet tekintetében vagyon az a hasznosítható ingatlan, jármű, vagyon értékű jog továbbá pénzforgalmi szolgáltatónál kezelt - jövedelemként figyelembe nem vett – összeg, melynek értéke meghaladja a 2.000.000.-Ft-ot. A vagyoni helyzet vizsgálata során nem tekinthető hasznosítható ingatlannak különösen a forgalomképtelen, az elidegenítési tilalom alatt álló és – kivéve, ha a haszonélvezeti jog jogosultja a gyermek vagy a vele közös háztartásban élő közeli hozzátartozó – a haszonélvezeti joggal terhelt ingatlan”.*

**7. §**

R.2. 7. § (1) bekezdésének helyébe a következő rendelkezés lép:

*„Gyermekétkeztetési térítési díjkedvezményben részesülhet az az általános iskolába és középfokú oktatási intézmény (továbbiakban: gyermekintézmény) nappali oktatás munkarendje szerint járó, gyermek vagy fiatal felnőtt:*

*a) akinek a családjában az egy főre jutó havi jövedelem összege nem haladja meg az öregségi nyugdíj mindenkori legkisebb összegének 250 %-át,*

*b) egyedülálló szülő esetében az öregségi nyugdíj mindenkori legkisebb összegének 300%-át és e rendelet 5.§ (2) bekezdésében meghatározott vagyonnal nem rendelkezik.”*

**8. §**

R.2. 8. § (1) bekezdésének helyébe a következő rendelkezés lép:

*„Beiskolázási támogatásban részesülhet az általános, középfokú és felsőoktatási intézmény nappali, magántanulói és ifjúsági tagozatán tanuló ha:*

*a) a családjában az egy főre jutó jövedelem nem haladja meg az öregségi nyugdíj mindenkori legkisebb összegének 250%-át, vagy*

*b) egyedülálló szülő esetén, ha a jövedelem nem haladja meg az öregségi nyugdíj mindenkori legkisebb összegének 300%-át és e rendelet 5.§ (2) bekezdésében meghatározott vagyonnal nem rendelkezik.”*

**9. §**

R.2. 8/B. § (3) bekezdésének szövege az alábbira módosul:

*„Az élelmiszer és tisztasági csomag természetbeni támogatás, mely alapvető tisztálkodási- szereket, eszközöket, tisztítószereket, tápláló-, egészséges élelmiszereket foglal magába.”*

**10. §**

R.2. 8/C. § törlésre kerül.

**11. §**

R.2. 1. számú mellékletének helyébe, jelen rendelet 3. számú melléklete lép.

**12. §**

R.2. 2. számú mellékletének helyébe, jelen rendelet 4. számú melléklete lép.

**III. Fejezet**

**13. §**

A szociális igazgatásról és a szociális ellátásokról szóló 8/2015. (II. 19.) számú önkormányzati rendelet (továbbiakban: R.3.) 5. § (3) bekezdésének helyébe a következő rendelkezés lép:

*„A polgármester:*

*a) települési támogatást állapít meg,*

*b) köztemetést rendel el,*

*c) hulladékszállítási díjkedvezményt állapít meg,*

*d) e rendelet végrehajtását elősegítő közüzemi szolgáltatókkal egyedi megállapodást köt.”*

**14. §**

R.3. 12. § (1) bekezdés b) pontja kiegészül az alábbi bd) alponttal:

„*bd) hulladékszállítási díjkedvezmény”*

**15. §**

R.3. 15. § (3) bekezdésének helyébe, a következő rendelkezés lép:

„*Települési lakhatási támogatásra jogosult az a személy*

*a) aki a kérelemben megjelölt lakásban életvitelszerűen él és annak tulajdonosa, bérlője, vagy egyéb jogcímen használója,*

*b) akinek a háztartásában az egy főre jutó havi jövedelem nem haladja meg az öregségi nyugdíj mindenkori legkisebb összegének 300 %-át,*

*c) akinek, illetve a vele egy háztartásban élők egyik tagjának sincs az általuk lakott ingatlanon kívül más vagyona.”*

**16. §**

R.3. 15. § (5) bekezdés helyébe a következő rendelkezés lép:

*„A támogatás havi összegét az egy főre jutó havi jövedelem függvényében kell megállapítani az alábbiak szerint:*

*Lakhatási támogatás mértéke:*

*0-ÖNYM 200%-ig 5.000.-Ft/hó*

*ÖNYM 200%-tól – 250%-ig 4.000.-Ft/hó*

*ÖNYM 250%-tól – 300%-ig 3.000.-Ft/hó,*

*ÖNYM 300% felett 2.500.-Ft/hó,*

*ahol és a jelen rendelet további részeiben is az ÖNYM = öregségi nyugdíj mindenkori legkisebb összegét jelenti.”*

**17. §**

R.3. 15. § (7) bekezdés helyébe a következő rendelkezés lép:

*„A települési lakhatási támogatás megállapítása iránti kérelmet formanyomtatványon kell benyújtani. A döntéshozó e § (3) bekezdésének b) pontjában foglalt értékhatártól méltányosságból - különösen: egészségi állapot, kor, egyedül élő személy, gyermekét egyedül nevelő szülő - 15 % pontban eltérhet.”*

**18. §**

R.3. 16.§ (1) bekezdése helyébe a következő rendelkezés lép:

*„A polgármester rendszeres gyógyszertámogatásra való jogosultságot állapít meg annak a személynek, akinek esetében a rendszeres havi vényköteles gyógyszerköltség legalább az öregségi nyugdíj mindenkori legkisebb összegének 10%-a, és az egy főre jutó havi jövedelem összege nem haladja meg*

*a) családban élő esetében az öregségi nyugdíj mindenkori legkisebb összegének 300%-át,*

*b) egyedülálló esetében az öregségi nyugdíj mindenkori legkisebb összegének 350%-át.”*

**19. §**

R.3. 16/A. § után az alábbi 16/B. §-al egészül ki:

*„16/B. §*

*Hulladékszállítási díjkedvezmény*

*(1) A polgármester 100 % hulladékszállítási díjkedvezményt (továbbiakban: díjkedvezmény) állapít meg annak a hajdúszoboszlói állandó lakóhellyel rendelkező kérelmezőnek, aki:*

*a) a kérelem benyújtásakor betöltötte 65. életévét és*

*b) a kérelemben megjelölt ingatlanban, életvitelszerűen, egyszemélyes háztartásban él és*

*c) az egy főre jutó jövedelem nem haladja meg az öregségi nyugdíj mindenkori legkisebb összegének 500 %-át, valamint*

*d) 60 vagy 80 literes hulladékgyűjtő edényzet használatára vonatkozó érintett ingatlanra szóló közszolgáltatási szerződéssel rendelkezik.*

*(2) 100 % hulladékszállítási kedvezményre jogosult továbbá az a hajdúszoboszlói állandó lakóhellyel rendelkező kérelmező, aki:*

*a) a kérelem benyújtásakor a 65. életévét betöltötte és a háztartásban élők mindegyike betöltötte a 65. életévét és*

*b) a kérelemben megjelölt ingatlanban, többszemélyes háztartásban, életvitelszerűen él és*

*c) a háztartásban az egy főre jutó jövedelem nem haladja meg az öregségi nyugdíj mindenkori legkisebb összegének 350 %-át, valamint*

*d) 60 vagy 80 literes hulladékgyűjtő edényzet használatára vonatkozó érintett ingatlanra szóló közszolgáltatási szerződéssel rendelkezik.*

*(3) 50 %-os hulladékszállítási kedvezményre jogosult továbbá az a hajdúszoboszlói állandó lakóhellyel rendelkező kérelmező, aki az (1) és (2) bekezdésben - kivétel mindkét bekezdés c) pontja - foglalt jogosultsági feltételeknek megfelel és az egy főre jutó jövedelem nem haladja meg az öregségi nyugdíj mindenkori legkisebb összegének*

*a) egyszemélyes háztartásban a 650 %-át, míg*

*b) többszemélyes háztartásban az 500 %-át.*

*(4) A társasházban élő kérelmezők esetében is azonosak a jogosultsági feltételek – e § (1)-(2)-(3) bekezdése – azzal a kitétellel, hogy nem a kérelmező, hanem a társasház rendelkezik közszolgáltatási szerződéssel. Ebben az esetben a kérelmező köteles csatolni, a közös képviselő által leigazolt, az érintett ingatlanra eső, közszolgáltatási díj összegét.*

*(5) A díjkedvezmény iránti jogosultság kérelemre indul, a kérelmet az e rendelet 4. § (1) bekezdésének megfelelően, formanyomtatványon, folyamatosan lehet benyújtani.*

*(6) A díjkedvezményre a kérelem benyújtását követő negyedév első napjától jogosult a háztartás. A jogosultság időtartama 2 év (8 negyedév).*

*(7) Az Egészségügyi Szociális Igazgatás minden negyedévben adatot szolgáltat a Hajdúszoboszlói Nonprofit Zrt. részére (továbbiakban: Vg Zrt.) az aktuális támogatásban részesítettekről.*

*(8) A kérelmezőnek 15 napon belül bejelentési kötelezettsége van a jogosultsági feltételekben történő változáskor. A díjkedvezményt a változásról való tudomásszerzés hónapjának utolsó napjával kell megszűntetni.*

*(9) A támogatás jogosulatlan és rosszhiszemű igénybevételekor a támogatásra való jogosultságot meg kell szüntetni a tudomásszerzés hónapjának utolsó napjával valamint az ügyféllel e rendelet 8.-9. §-ának megfelelő eljárást kell lefolytatni.*

*(10) A megállapított díjkedvezmény pénzegyenértékének - a Nemzeti Hulladékgazdálkodási Koordináló és Vagyonkezelő Zrt. által kiállított számlán szereplő összeg – átutalásáról a Szociális Igazgatástól kapott rendelkezés alapján a hivatal Gazdasági Iroda Pénzügyi Csoportja gondoskodik.*

**20. §**

R.3. 17. § (1) bekezdés b), c), d) pontjainak helyébe a következő rendelkezés lép:

*„b) a családjában az egy főre jutó jövedelem nem haladja meg a mindenkori öregségi nyugdíj legkisebb összegének 300%-át, egyedülálló esetén az öregségi nyugdíj legkisebb összegének 350%-át.*

*c) A temetési támogatás összegét a rendeletben foglaltak alapján az egy főre jutó havi jövedelemtől függően - egyedülálló kérelmező esetén a jövedelemhatárt kategóriánként 50%-kal növelten – kell megállapítani az alábbiak szerint:*

*jövedelmi értékhatár temetési támogatás mértéke*

*0-ÖNYM 200%-ig 55.000.-Ft*

*ÖNYM 200%-tól – 250%-ig 45.000.-Ft*

*ÖNYM 250%-tól – 300%-ig 35.000.-Ft.*

*d) A Bizottság a fenti jövedelem határoktól méltányosságból – különösen: egészségi állapot, kor, egyedül élő személy, gyermekét egyedül nevelő szülő - a mindenkori öregségi nyugdíj legkisebb összegének 450%-ig eltérhet és temetési támogatást állapíthat meg. A Bizottság által megállapított temetési támogatás összege ebben az esetben az öregségi nyugdíj mindenkori legkisebb összegének a 100%-a.”*

**21. §**

R.3. 19. § (4) bekezdésének helyébe a következő rendelkezés lép:

*„A krízis tűzifát a jogosult személyesen a Nyugati sor. 5. szám alatt a Hajdúszoboszlói Nonprofit Zrt (továbbiakban: VGZRT) telephelyén veheti át. A jogosult akadályoztatása esetén a krízisfa kiszállításban a VGZRT közreműködik.”*

**22. §**

R.3. 1. számú melléklete helyébe, jelen rendelet 5. számú melléklete lép.

**IV. Fejezet**

**23. §**

**Záró rendelkezések**

(1) E rendelet 2020. március 1-jén lép hatályba, és rendelkezéseit a folyamatban lévő ügyekben is alkalmazni kell.

(2) E rendelet 1. §-a, 2. §-a és 12. §-a 2020. április 1-jén lép hatályba.

(3) E rendelet 2020. március 2-án hatályát veszti, az 1. §, 2. § és 12. § kivételével, amelyek 2020. április 2-án vesztik hatályukat.

***Czeglédi Gyula Dr. Korpos Szabolcs***

***polgármester jegyző***

**1. sz. melléklet**

**A Hajdúszoboszlói Kistérségi Szociális, Család- és Gyermekjóléti Központnak**

- az 1993. évi III. törvény, a 29/1993 (II.17) Korm. Rendelet és a Magyar Köztársaság

2020. évi költségvetéséről szóló 2019. évi LXXI. törvény rendelkezései alapján számított -

**Hajdúszoboszlóra, Hajdúszovátra és Nagyhegyesre vonatkozó**

**intézményi térítési díjai**

**2020.**

**Hajdúszoboszlóra vonatkozó intézményi térítési díjak**

|  |  |  |
| --- | --- | --- |
| **Ellátási forma** | **Szolgáltatási önköltség –**  **Intézményi térítési díj** | **Fenntartó által csökkentett térítési díj** |
| **Nappali ellátás**  **(Idősek klubja)** | **1915 Ft/ ellátási nap** | **Térítésmentes** |
| **Házi segítségnyújtás**   * **Szociális segítés** * **Személyi gondozás** | **2130 Ft/ gondozási óra**  **2120 Ft /gondozási óra** | **400 Ft /gondozási óra**  **400 Ft /gondozási óra** |
| **Étkeztetés**  **+27% ÁFA** | 776 Ft +27% ÁFA=  **985 Ft /ellátási nap** | 394 Ft + 27% ÁFA =  **500 Ft / ellátási nap** |
| **Ebédszállítás**  **+ 27% ÁFA** | 94 Ft + 27% ÁFA=  **115 Ft / nap/háztartás** | 87 Ft + 27% ÁFA=  **110 Ft nap/háztartás** |
| **Támogató Szolgálat**   * **Személyi segítés** * **Szállító szolgáltatás** | **5.825 Ft / szolgálati óra**  **5.522 Ft / szállítási km** | **400 Ft /szolgálati óra**  **50Ft/km (H-szob. közig területén kívül)**  **200 Ft/alkalom: H-szob. közig. területén belül)** |

**Hajdúszovátra vonatkozó intézményi térítési díjak**

|  |  |  |
| --- | --- | --- |
| **Ellátási forma** | **Szolgáltatási önköltség –**  **Intézményi térítési díj** | **Fenntartó által csökkentett térítési díj** |
| **Nappali ellátás**  **(Idősek Klubja)** | **1.470 Ft/ ellátási nap** | **Térítésmentes** |
| **Házi segítségnyújtás**   * **Szociális segítés** * **Személyi gondozás** | **1.890 Ft/ gondozási óra**  **1.890 Ft/ gondozási óra** | **Térítésmentes**  **Térítésmentes** |
| **Étkeztetés**  **+27% ÁFA** | 1.105 Ft + 27% ÁFA =  **1.403 Ft/ellátási nap** | 378 Ft +27% ÁFA=  **480 Ft/ellátási nap** |
| **Ebédszállítás**  **+ 27% ÁFA** | 95 Ft + 27 % ÁFA=  **121 Ft/nap/háztartás** | 71 Ft + 27% ÁFA=  **90 Ft/nap/háztartás** |

**Nagyhegyesre vonatkozó intézményi térítési díjak**

|  |  |  |
| --- | --- | --- |
| **Ellátási forma** | **Szolgáltatási önköltség –**  **Intézményi térítési díj** | **Fenntartó által csökkentett térítési díj** |
| **Házi segítségnyújtás**   * **Szociális segítés** * **Személyi gondozás** | **1.960 Ft/gondozási óra**  **1.960 Ft /gondozási óra** | **220 Ft /gondozási óra**  **220 Ft /gondozási óra** |
| **Étkeztetés**  **+27% ÁFA** | 1.125 Ft + 27 % ÁFA =  **1.428 Ft/nap** | 395 Ft + 27% ÁFA=  **500 Ft/nap** |
| **Ebédszállítás**  **+ 27% ÁFA** | 110 F + 27% ÁFA=  **140 Ft/nap/háztartás** | 63 Ft+ 27% ÁFA=  **80 Ft /nap/háztartás** |

**2. sz. melléklet**

**A Hajdúszoboszlói Kistérségi Szociális, Család- és Gyermekjóléti Központ**

Hajdúszoboszlóra, Hajdúszovátra és Nagyhegyesre vonatkozó, az 1993. évi III. törvény 115.§ (3) bekezdése értelmében Hajdúszoboszló város Képviselő-testülete által meghatározott

**térítési díjai**

**2020. évre**

**Hajdúszoboszlóra vonatkozó intézményi térítési díjak**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Ellátási forma** | **Térítési díj** | | | | | | | | |
| **Nappali ellátás Idősek Klubja** | **térítésmentes** | | | | | | | | |
| **Házi segítségnyújtás** | **Szociális segítés** | | | | | | | | |
| **Jövedelemmel nem rendelkező** | Saját jövedelem a nyugdíj minimum 200%-ig (57 000,- Ft-ig) | | | | Saját jövedelem a nyugdíj minimum 200%-a fölött (57 001,- Ft-tól) | | | |
| térítésmentes | **200 Ft/gondozási óra** | | | | **400 Ft/gondozási óra** | | | |
| **Személyi gondozás** | | | | | | | | |
| **Jövedelemmel nem rendelkező** | Saját jövedelem a nyugdíj minimum 200%-ig(57 000,- Ft-ig) | | | | Saját jövedelem a nyugdíj minimum 200%-a fölött (57 001,- Ft-tól) | | | |
| térítésmentes | **200 Ft/gondozási óra** | | | | **400 Ft/gondozási óra** | | | |
| **Étkeztetés**  a személyi térítési díj 27% ÁFA-t tartalmaz | **Jövedelemmel nem rendelkező** | 0-22 800,-  Ft-ig | | 22 801-35 000,- Ft-ig | 35 001-50 000,- Ft-ig | 50 001-60 000,- Ft-ig | 60 001-75000,- Ft-ig | 75 001 -120.000,- Ft-ig | 120 000,- Ft felett |
| térítésmentes | **102 Ft+ÁFA=**  **130 Ft** | | **118 Ft+ ÁFA= 150 Ft** | **181 Ft+ ÁFA=**  **230 Ft** | **244 Ft+ÁFA=**  **310 Ft** | **323 Ft+ÁFA=**  **410 Ft** | **370 Ft+ÁFA=**  **470 Ft** | **394 Ft+ÁFA=**  **500 Ft** |
| **Ebédszállítás** a személyi térítési díj 27% ÁFA-t tartalmaz | **Jövedelemmel nem rendelkező** | 0-22 800,- Ft-ig | | 22 801-30 000,- Ft-ig | 30 001-48 000,- Ft-ig | 48 001-60 000,- Ft-ig | 60 001-75000,- Ft-ig | 75 001-120 000,- Ft-ig | 120 000,- Ft felett |
| térítésmentes | **39 Ft + ÁFA =**  **50 Ft** | | | | **71Ft + ÁFA = 90 Ft** | **87Ft + ÁFA =**  **110 Ft** | | |
| **Támogató szolgáltatás** | **Szociálisan rászorult személyek részére** | | | | | | | | |
| **Személyi segítés** | | | | | | | | |
| Jövedelemmel nem rendelkező | | Jövedelemmel rendelkező | | | | | | |
| **Térítésmentes** | | **400 Ft / szolgálati óra** | | | | | | |
| **Szállító szolgáltatás – városon belül és kívül** | | | | | | | | |
| Jövedelemmel nem rendelkező | | Jövedelemmel rendelkező | | | | | | |
| **Térítésmentes** | | **Hajdúszoboszló közigazgatási területén belül: 200 Ft/alkalom,**  **Hajdúszoboszló közigazgatási területén kívül: 50 Ft/szállítási km** | | | | | | |
| **Szociálisan nem rászorult személyek részére** | | | | | | | | |
| Személyi segítés | | Szállító szolgáltatás | | | | | | |
| **500 Ft/ gondozási óra** | | **200Ft/ szállítási km** | | | | | | |
| A személyszállítás díja **Hajdúszoboszló közigazgatási területén belül**, intézményi jogviszonnyal rendelkező ellátottak részére: **200** **Ft/alkalom.**  A személyszállítás díja **Hajdúszoboszló közigazgatási területén kívül**, intézményi jogviszonnyal rendelkező ellátottak részére:  30 km-es körzeten belül: **3000 ,- Ft/alkalom**, 30 km-es körzeten kívül: **50** **Ft/km**.  Jövedelemmel nem rendelkező intézményi jogviszonnyal rendelkező ellátottak részére **térítésmentes**. | | | | | | | | | |

**Hajdúszoboszlón** a munkahelyi étkezés térítési díja: 725 Ft + ÁFA= **920 Ft**

**Hajdúszovátra vonatkozó intézményi térítési díjak**

|  |  |  |  |
| --- | --- | --- | --- |
| **Ellátási forma** |  | **Térítési díj** | |
| **Jövedelemmel nem rendelkező** | **Saját jövedelem 80.000 Ft -ig** | **Saját jövedelem 80.001 Ft -tól** |
| **Nappali ellátás (Idősek klubja)** | **térítésmentes** | **térítésmentes** | **térítésmentes** |
| **Házi segítségnyújtás** | **Szociális segítés** | | |
| **térítésmentes** | **térítésmentes** | **térítésmentes** |
| **Személyi gondozás** | | |
| **térítésmentes** | **térítésmentes** | **térítésmentes** |
| **Étkeztetés**  a személyi térítési díj 27% ÁFA-t tartalmaz | **térítésmentes** | **350 Ft + ÁFA=**  **445 Ft / ellátási nap** | **378 Ft +ÁFA=**  **480 / Ft ellátási nap** |
| **Ebédszállítás**  a személyi térítési díj 27% ÁFA-t tartalmaz | **térítésmentes** | **71 Ft + ÁFA =**  **90 Ft / nap / háztartás** | **71 Ft + ÁFA =**  **90 Ft / nap / háztartás** |

**Nagyhegyesre vonatkozó intézményi térítési díjak**

|  |  |  |  |  |  |
| --- | --- | --- | --- | --- | --- |
| **Ellátási forma** | **Térítési díj** | | | | |
| **Jövedelemmel nem rendelkező** | **Saját jövedelem a nyugdíj minimum 150%-ig**  **(42 750,- Ft-ig)** | **Saját jövedelem a**  **nyugdíj minimum**  **150-250%-ig**  **(42 751-71 250,- Ft-ig)** | **Saját jövedelem**  **a nyugdíj minimum**  **251- 350 %-ig**  **(71 251-99 750 Ft-ig)** | **Saját jövedelem**  **a nyugdíj minimum**  **351 %-tól**  **(99 751 Ft-tól)** |
| **Házi segítségnyújtás** | **Szociális segítés** | | | | |
| **térítésmentes** | **140 Ft / gondozási óra** | **180 Ft / gondozási**  **óra** | **220 Ft / gondozási óra** | **220 Ft / gondozási óra** |
| **Személyi gondozás** | | | | |
| **térítésmentes** | **140 Ft / gondozási óra** | **180 Ft / gondozási**  **óra** | **220 Ft / gondozási**  **óra** | **220 Ft / gondozási óra** |
| **Étkeztetés**  a személyi térítési díj 27% ÁFA-t tartalmaz | **térítésmentes** | **197 Ft + ÁFA=**  **250 Ft / ellátási nap** | **300 Ft + ÁFA=**  **380 Ft /ellátási nap** | **380 Ft + ÁFA=**  **480 Ft / ellátási nap** | **395 Ft + ÁFA=**  **500 Ft / ellátási nap** |
| **Ebédszállítás**  a személyi térítési díj 27% ÁFA-t tartalmaz | **térítésmentes** | **47 Ft + ÁFA =**  **60 Ft/nap/háztartás** | **63 Ft + ÁFA =**  **80 Ft/nap/háztartás** | **63 Ft + ÁFA =**  **80 Ft/nap/háztartás** | **63 Ft + ÁFA =**  **80 Ft/nap/háztartás** |

**3. sz. melléklet**

**A kérelemhez csatolandó igazolások jegyzéke ellátási formánként**

**Beiskolázási támogatás**

- formanyomtatvány

- az Szt. alapján jövedelemigazolások, nyilatkozatok

- iskolalátogatási/hallgatói jogviszony igazolás

**Gyermekétkeztetési támogatás**

- formanyomtatvány

- az Szt. alapján jövedelemigazolások, nyilatkozatok

- intézmény igazolása étkezési térítési díj összegéről, amennyiben a gyermek / fiatal felnőtt nem Hajdúszoboszlón tanul

**Babaköszöntő csomag:**

- formanyomtatvány

- a szülő/kérelmező lakcímkártyájának másolata

- a szülő/kérelmező személyi igazolványának másolata

- a gyermek és a szülő/kérelmező TAJ kártyájának másolata

- a gyermek gyám kirendelő határozat v. jegyzőkönyv másolata

**Élelmiszer és tisztasági csomag**

- formanyomtatvány

**Iker és többes ikergyermekek gondozási támogatása**

- formanyomtatvány

- a szülő/kérelmező és a gyermek lakcímkártyájának másolata

- a gyermek gyám kirendelő határozat v. jegyzőkönyv másolata

- a szülő/kérelmező személyi igazolványának másolata,

- a gyermek és a szülő/kérelmező TAJ kártyájának másolata

**4. sz. melléklet**

**NYERSANYAGNORMÁK ÉS INTÉZMÉNYI TÉRÍTÉSI DÍJAK**

|  |  |  |
| --- | --- | --- |
| Intézmény | 2020. évi nyersanyagnorma (Ft) | 2020. évi térítési díj (Ft) |
| Bölcsőde | 408 | 518 |
| Óvodák | 446 | 567 |
| Ált. Iskola  7-10 év  10-14 év  Középiskolai ebéd 14-18 év | 470  494  342 | 597  627  434 |
| Kollégiumi ellátás | 762 | 968 |
| Szociális étkezés | 358 | 394 |

|  |  |  |
| --- | --- | --- |
| Intézmény | 2020. évi nyersanyagnorma (Ft) | 2020. évi térítési díj (Ft) |
| Speciális étkezés óvoda és általános iskola alsó tagozat:  - tízórai  - uzsonna | 235  235 | 298  298 |
| Speciális étkezés általános iskola felső tagozat és középiskola:  - tízórai  - uzsonna | 296  296 | 376  376 |

|  |  |  |
| --- | --- | --- |
| Intézmény | 2020. évi nyersanyagnorma (Ft) | 2020. évi térítési díj rezsivel  (Ft) |
| Vásárolt közszolgáltatás:  - Éltes Mátyás Ált. Iskola  - Speciális étkezés óvoda:  csak ebéd  - Speciális étkezés iskola:  7-10 év csak ebéd  11-14 év csak ebéd  - Speciális étkezés középiskola  csak ebéd | 662  465  611  684  756 | 1.765  1.000  1.000  1.500  1.500 |

**Hajdúszoboszlói Gyermeksziget Bölcsőde**

1997. évi XXXI. tv. (továbbiakban: Gyvt.) 147. § (1)-(4) bekezdésének és a költségvetési tv. rendelkezései alapján számított

**INTÉZMÉNYI TÉRÍTÉSI DÍJAI**

**2020.**

|  |  |  |
| --- | --- | --- |
| **Ellátási forma** | **Gyvt. 147.§(1)-(3) bek. Intézményi térítési díjai** | **Gyvt. 147.§ (4) bek.**  **csökkentett intézményi térítési díjai** |
| Bölcsődei gondozás | 3,098 Ft/fő/nap  65,058 Ft/fő/hó | 0 Ft/nap  0 Ft/hó |
| Bölcsődei gyermekétkeztetés | 518 Ft/nap (4 étkezés) | 518 Ft/nap (4 étkezés)  *(elfogadva 2019.12.12.)* |
| Időszakos gyermekfelügyelet | 860 Ft/óra  6,880 Ft/ 8 óra | 500 Ft/óra  1500 Ft/nap (méltányossági alapon) |
| Baba-Mama Játszócsoport | 1,507 Ft/alkalom | térítésmentes |
| Sóterápia | 1,304 Ft/alkalom | 0-3 éves korig: térítésmentes  3-18 éves korig: 300 Ft/alkalom  18 év felett: 500 Ft/alkalom |

**Helyettes szülői ellátás**

1997. évi XXXI. tv. (továbbiakban: Gyvt.) 147. § (1)-(3) bekezdésének és a költségvetési tv. rendelkezései alapján számított

**INTÉZMÉNYI TÉRÍTÉSI DÍJAI**

**2020.**

|  |  |  |
| --- | --- | --- |
| **Ellátási forma** | **Gyvt. 147.§(1)-(3) bek. Intézményi**  **térítési díjai** | **Gyvt. 147.§(4) bek. csökkentett intézményi**  **térítési díjai** |
| Helyettes szülői ellátás | 110.-Ft/fő/nap  3.300.-Ft/fő/hó | jövedelemmel nem rendelkező  0.-Ft/fő/nap  0.-Ft/fő/hó |

**5. sz. melléklet**

**A KÉRELEMHEZ CSATOLANDÓ IGAZOLÁSOK JEGYZÉKE**

**ELLÁTÁSI FORMÁNKÉNT**

1. **Rendkívüli települési támogatás**

* formanyomtatvány
* megelőző hónapra vonatkozó jövedelem igazolás, jövedelem nyilatkozatok
* rendkívüli indokolt eset igazolása (gyámhatósági igazolás, orvosi papírok, halotti anyakönyvi kivonat, kárszakértői papírok)

1. **Települési lakhatási támogatás**

* formanyomtatvány
* megelőző hónapra vonatkozó jövedelem igazolás, jövedelem nyilatkozatok
* közüzemi számla, albérleti, lakbér szerződés, szívességi lakáshasználatról nyilatkozatok

1. **Települési rendszeres gyógyszertámogatás**

* formanyomtatvány
* rendszeres, havi, vényköteles gyógyszerekről és költségeikről igazolás
* megelőző hónapra vonatkozó jövedelem igazolások, jövedelem nyilatkozatok

1. **Temetési támogatás**

* formanyomtatvány
* megelőző hónapra vonatkozó jövedelem igazolások, jövedelem nyilatkozatok
* halotti anyakönyvi kivonat másolata
* eredeti temetési számla
* amennyiben szerződésben vállalta az eltemettetést annak másolata

1. **Köztemetés**

A 63/2006. (III.27.) Korm. rendelet 34. §-ában meghatározottak, és

a) eredeti halotti anyakönyvi kivonat,

b) amennyiben van temetésre kötelezett személy

* megelőző hónapra vonatkozó jövedelemnyilatkozat/ok/
* megelőző hónapra vonatkozó jövedelemről és rendszeres ellátásokról szóló igazolás,
* tartási szerződés, végrendelet másolata,
* bírósági végzés másolata a tartási kötelezettségről.

1. **Gondozási szükséglethez kapcsolódó kiadások támogatása**

* formanyomtatvány
* megelőző hónapra jövedelemigazolások, jövedelem nyilatkozatok
* gondozási szükségletet igazoló értékelő adatlap

1. **Hulladékszállítási díjkedvezmény**

* formanyomtatvány
* az Szt. alapján jövedelemigazolások, nyilatkozatok
* a közszolgáltató által kibocsájtott számla, és a befizetést igazoló csekk/számlakivonat másolata
* társasházban élők esetén, a közös képviselő által kiadott igazolás a közszolgáltatási díj összegéről